Diari Oficial de la Generalitat Valenciana


Sumari del DOGV 5234, del 05-04-2006 (2006/3314)

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports i la Conselleria de Cultura, Educació i Esport de la Generalitat Valenciana per a despeses de gestió i d'equipament i infraestructures, al Centre de Tecnificació Esportiva Petxina, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3314


Data del document
:   21-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * instal·lació esportiva
    * cooperació administrativa
    * administració central

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre el Consell Superior d'Esports i la Conselleria de Cultura, Educació i Esport de la Generalitat Valenciana per a despeses de gestió i d'equipament i infraestructures, al Centre de Tecnificació Esportiva Petxina, de València. [2006/3314]  
Subscrit, després de la tramitació prèvia reglamentària, entre el Consell Superior d'Esports i la Conselleria de Cultura, Educació i Esport de la Generalitat Valenciana, el 15 de novembre de 2005, un Conveni de col·laboració per a despeses de gestió i d'equipament i infraestructures, al Centre de Tecnificació Esportiva .Petxina., de València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0054/2006, i que figura com a annex d'esta resolució.  
València, 21 de març de 2006.. El director general de Relacions amb les Corts i Secretariat del Govern: Antonio V. Peral Villar.  
Conveni de col·laboració entre el Consell Superior d'Esports i la Conselleria de Cultura, Educació i Esport de la Generalitat Valenciana per a despeses de gestió i d'equipament i infraestructures, al Centre de Tecnificació Esportiva Petxina, de València.  
Madrid, 15 de novembre de 2005  
Reunits  
D'una banda, l'Excm. Sr. Jaime Lissavetzky Díez, secretari d'estat-president del Consell Superior d'Esports, que intervé en nom i representació de l'esmentat organisme d'acord amb el Reial Decret 2.195/2004, de 25 de novembre, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6, en relació amb la disposició addicional tretze de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
I d'una altra banda, l'honorable Sr. Alejandro Font de Mora Turón, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, i especialment autoritzat per a la subscripció del present Conveni per Acord del Govern Valencià de data 11 de novembre, d'acord amb l'article 54.bis de la Llei de la Hisenda Pública de la Generalitat Valenciana, segons redacció efectuada per l'article 12 de la Llei 3/96 de 30 de desembre de Mesures de Gestió i Organització de la Generalitat Valenciana, i amb l'article 21 f) de la Llei 5/83, de 30 de desembre, de Govern.  
Actuant en virtut de les competències que cadascun exercix i legitimats per a la firma del present conveni  
Exposen  
I. El desenvolupament de l'esport ha entrat en un procés de tecnificació que exigix aplicar, en tots els nivells i àmbits, unes bases científiques i tècniques rigoroses.  
Per a arribar a crear una elit esportiva, és necessari disposar d'un context idoni per al desenvolupament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.  
II. L'Administració General de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una Comunitat Autònoma.  
No obstant això, es consagra el principi de cooperació entre l'Estat i les comunitats autònomes en l'exercici de les seues respectives competències, a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.   
L'objectiu prioritari de la Llei de l'Esport és el suport, en tots els ordes, als esportistes d'alt nivell. Així ho recull l'article 6, apartat 1, de la mencionada Llei: .L'esport d'alt nivell es considera d'interés per a l'Estat, mentre que constituïx un factor essencial en el desenvolupament esportiu per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional.. I, en l'apartat 2: .L'Administració General de l'Estat, en col·laboració amb les comunitats autònomes, quan procedisca, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional.  
En l'àmbit de les competències que la legislació vigent conferix al Consell Superior d'Esports i a la Generalitat Valenciana, ambdós parts estan interessades a col·laborar en el funcionament del Centre de Tecnificació Esportiva Petxina, de València.  
Reunida a este efecte la comissió d'avaluació de projectes a què es referix el punt sèptim de la Resolució de 25 de gener de 2005, de la Presidència del Consell Superior d'Esports publicada en el BOE de 18 de febrer de 2005 per la qual es convoquen ajudes per als Centres Especialitzats, s'ha acordat la concessió de les subvencions que més avant s'indiquen en quantia i finalitat.  
En conseqüència, i per a regular l'esmentada col·laboració, les institucions firmants subscriuen el present acord que se subjectarà a les següents  
CLÀUSULES  
Primera. Objecte  
És objecte del present conveni regular la col·laboració entre el Consell Superior d'Esports i la Conselleria de Cultura, Educació i Esport de la Generalitat Valenciana per al funcionament del Centre de Tecnificació Esportiva Petxina, de València, amb la finalitat de desenvolupar-hi el perfeccionament i la tecnificació dels esportistes que puguen tindre un futur d'alta competició, d'acord amb la Resolució de 25 de gener de 2005, ja esmentada.   
Segona. Actuacions que corresponen al Consell Superior d'Esports  
El Consell Superior d'Esports es compromet:  
1. A atorgar una subvenció a la Generalitat Valenciana per un import màxim de 40.000 euros, a fi de col·laborar en el finançament de les despeses de funcionament del Centre relacionats amb les activitats.  
2. A atorgar una subvenció a la Generalitat Valenciana per un import màxim de 168.023 euros, per a col·laborar en les despeses d'inversions seguents: condicionament pista d'atletisme; diversos arreglaments en la piscina .Petxina. i vestidors; adquisició de l'equip de radiodiagnòstic per al Centre Mèdic Esportiu.  
Tercera. Actuacions que corresponen a la Conselleria de Cultura, Educació i Esport  
La Generalitat Valenciana es compromet:  
1. A contribuir amb càrrec als pressupostos al finançament de les despeses d'explotació i inversions necessàries per a la prestació de servicis per part del centre.  
2. A destinar els fons aportats pel Consell Superior d'Esports a la finalitat contemplada en la sol·licitud de subvenció, vetlant pel compliment dels criteris bàsics de funcionament del centre.  
3. A justificar la inversió dels fons percebuts dins dels tres mesos següents al cobrament de les quantitats corresponents, en el cas de les subvencions per a ajudes en gestió, i de nou mesos, en el cas de les ajudes en concepte d'inversions, sense perjuí del sotmetiment a la verificació comptable que fóra pertinent.  
4. A incloure la imatge institucional del Consell Superior d'Esports en aquelles instal·lacions o activitats per a les que haja rebut subvenció d'este organisme.  
Quarta. Finançament i pagament  
Les despeses d'explotació i les inversions necessàries per a la prestació de servicis per part del centre seran finançades d'acord amb la proposta següent:  
A) Per part del Consell Superior d'Esports:  
EXERCICI 2005  
Despeses d'explotació:  
Aplicació pressupostària: 18-101 850-J.097-50  
Quantia màxima: 40.000 euros  
Despeses d'inversió:  
Aplicació pressupostària: 56-078.450N.456-28  
Quantia màxima: 168.023 euros  
B) Per part de la Conselleria de Cultura, Educació i Esport, per a despeses corrents:  
Exercici 2005  
Despeses d'explotació:  
Aplicació pressupostària: 78.75.358.55.6, línia T3139000  
Quantia màxima: 132.852 euros   
Les aportacions de la Conselleria de Cultura, Educació i Esport, s'efectuaran en concepte de subvenció a favor de les federacions esportives de la Comunitat Valenciana que desenvolupen els programes de tecnificació en el Centre de Tecnificació Esportiva Petxina. A este efecte, l'Orde de 3 de gener del 2005, de la Conselleria de Cultura, Educació i Esport, establix la forma de lliurament de les subvencions i la forma i terminis de justificació.  
El pressupost de gestió del centre per a l'exercici 2005, per un import de 1.886.825 euros, és aprovat de conformitat amb el Consell Superior d'Esports  
El pagament de la subvenció atorgada pel Consell Superior d'Esports es farà efectiu a partir de la subscripció del present conveni, després del compliment previ dels requisits exigits per al pagament de les subvencions per la normativa pressupostària estatal.  
Les subvencions a què es referix este conveni queden subjectes a allò que establix la Llei 38/2003, de 17 de novembre, General de Subvencions i el que disposa el Reglament de procedència per a la concessió de subvencions públiques aprovat pel Reial Decret 2.225/1993, de 17 de desembre, en allò que no s'opose a la Llei esmentada.  
Quinta. Comissió tècnica  
Per a l'aplicació, seguiment i desenvolupament del present conveni es crea una comissió tècnica amb la següent composició, funcions i funcionament:  
a) Composició:  
Esta comissió tècnica estarà integrada pels membres següents:  
. El director general d'Esports del CSD, o persona en qui delegue  
. El secretari autonòmic d'Esport de la Generalitat Valenciana, o persona en qui delegue.  
. La directora de Divisió de Centres d'Alt Rendiment Esportiu del CSD, o persona en qui delegue.  
. Un representant de la Delegació del Govern en la Comunitat Autònoma  
. El regidor d'Esports de l'Ajuntament de València, o persona en qui delegue.  
. El director del centre  
. Un representant de cadascuna de les federacions autonòmiques la modalitat esportiva que forma part del programa de tecnificació del Centre. Estos seran convocats només a aquelles reunions en què vagen a tractar-se temes específics de la seua modalitat esportiva.   
La comissió tècnica podrà comptar amb l'assessorament de tècnics i especialistes per al millor compliment de les seues funcions.  
b) Seran funcions de la comissió tècnica les següents:  
. Proposar els objectius que perseguirà el centre.  
. Proposar les mesures necessàries per a la direcció i el compliment dels objectius  
. Realitzar el seguiment de les activitats del centre i dels esportistes allotjats.  
. Conéixer els programes d'inversió del centre  
. Totes aquelles que es deriven del present conveni.  
c) Funcionament  
La comissió tècnica es reunirà, com a mínim, una vegada a l'any i totes les vegades que siga necessari a petició de qualsevol de les parts, i celebrarà les seues reunions a la seu del centre.  
Sexta. Criteris de funcionament del centre  
El pla d'utilització del centre haurà de correspondre, prioritàriament, a activitats de tecnificació esportiva d'interés estatal.  
Igualment, el centre tindrà, entre les seues prioritats, la realització d'aquelles activitats que sol·liciten les federacions espanyoles per als equips nacionals.  
Les federacions esportives espanyoles i de la Comunitat Valenciana que realitzen activitats al centre, tant amb esportistes residents com en activitats temporals, aportaran a càrrec seu la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del centre.  
Sèptima. Reintegrament de la subvenció  
Serà causa de reintegrament de la subvenció l'incompliment total o parcial de l'objectiu, de l'activitat o del projecte que se subvenciona, així com qualsevol altra què es detalla en el títol II, capítol I de la Llei 38/2003, de 17 de novembre, General de subvencions  
Octava. Duració  
El present conveni entrarà en vigor l'endemà de la seua firma per ambdós parts. A partir de la seua subscripció, la vigència s'estén fins al 31 de desembre de 2005.  
Novena. Resolució  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haja sigut detectat.  
Deu. Naturalesa  
Les possibles qüestions litigioses o controvèrsies a què puga donar lloc l'aplicació, la interpretació, la modificació, els efectes i la resolució del present conveni seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció contenciosa administrativa.  
I com a mostra de la conformitat, les parts subscriuen el present conveni en dos exemplars i a un sol efecte, al lloc i en la data indicats en l'encapçalament.  
El secretari d'Estat, president del Consell Superior d'Esports: Jaime Lissavetzky Díez  
El conseller de Cultura, Educació i Esport de la Generalitat Valenciana: Alejandro Font de Mora Turón